sasicodes/solvari-1 huggingface dataset:
மாங்காய் ஊறுகாயிலிருந்து உயரே பறக்கும் வானூர்திகள் வரை எங்கும் எதிலும் அரையாடை அணிந்த பெண்டிரை அங்குமிங்கும் ஓடவைத்து உறிஞ்சவைத்து உடுத்தவைத்து படுக்கவைத்து அவிழ்க்கவைத்து குதிக்கவைத்து ஆடவைத்து பாடவைத்து பார்க்கவைத்து படிக்கவைத்து இன்னும் பல வைத்து விளம்பரம் தயாரிப்போர் கவனத்திற்கு... வீட்டிலிருக்கும் பணி ஓய்வு பெற்ற தந்தையை போற்றி மதித்தால் அதுவே அவருக்கு அவருடைய நாள் அதாவது ஒரு படத்தில் கவுண்டர் தனக்கு செந்தில் அப்பாவாக நடித்தும் கூட அப்பா... அப்பா டா...அப்பா டேய்... என்று திட்டும் காட்சி ஏனோ அனாவசியமாக அழுக்காக நினைவுகளில் வந்து சென்றது.
அம்மா என்றழைக்காத என்ற மன்னன் படப்பாடல் போல அப்பா என்றழைக்காத என்று ஏதாவது படத்தில் பாடல் எழுதினால் அனைத்து தமிள் பேசும் தொலைக்காட்சிகளிலும் ரேடியோ பொட்டிகளிலும் இப்ப உங்களுக்காக ஒரு அப்பா பாட்டு வந்துகிட்டேயிருக்கு.. கேளுங்க... என்று அரைமணிக்கு ஒருமுறை போட்டு அப்பா பக்தியை அதிகரிக்கலாம்.
அப்பா நீ சரியான லூசுப்பா என்று நான் சென்ற ஞாயிற்றுக்கிழமை என் குட்டிப் பெண்ணிடம் வாங்கிய செல்லத் திட்டுதான் எனக்கு தந்தையர் தின வாழ்த்துக்கள்.
என்னுடைய பதின்ம வயதுகளில் பதினொரு மணிக்காட்சி என்று எங்களூருகளில் பல விசேஷ படங்கள் சில பிரத்தியேக கொட்டகையில் மட்டும் போட்டு காட்டுவார்கள்.
அதில் என்பது சதம் சிகரட் பீடி சுருட்டு என்று ஏதாவது ஒரு லாஹிரி வஸ்த்து கொண்டு வெண்புகை பரப்பி தியேட்டரை தேவலோகமாக்குவர்.
ஒருவரோடு ஒருவர் பேசிக் கொண்டாலோ அல்லது முகம் பார்த்து சிரித்துக் கொண்டாலோ பழகியவராக இருப்பினும் படத்தில் கவனம் சிதறிவிடும் என்றெண்ணி முகத்தை உம் என்று வைத்துக்கொண்டு இழவு வீட்டுக்கு வந்ததுபோல் அமைதி காப்பர்.
இந்தக் காலைக் காட்சியில் தாரளமாக இடம் பெறுபவை யானை என்ட ஸ்னேக ரோஸி லயனம் ஆதி தாளம் போன்ற மலையாள மற்றும் கொஞ்சம் ஆங்கில திரைப்படங்கள் மட்டுமே.
வரிசையில் நின்றால் யாராவது பார்த்தால் கெளரவம் கெட்டுவிடும் என்றெண்ணி படம் போட்டு விளக்கணைத்து தியேட்டர் இருட்டானதும் மொத்த கூட்டமான இருநூறில் நூறு பேர் ஒரு ஓரமான சீட்டைப் பிடித்து யாருக்கும் தெரியாமல் மறைந்து உட்கார்ந்துகொள்வார்கள்.
தனக்கு இருட்டில் நடக்கப்போவதை அல்லது நடப்பதை இருட்டிலேயே உட்கார்ந்து பார்க்கும் பழக்கம் மனோரீதியாக இவர்களுக்கு பிடித்திருக்கலாம்.
ஒரு காலத்தில் இப்படியாக சினிமா கொட்டகைகளில் வளர்ந்து வந்த காமக்கலை தற்போது மொபைல் ஐபாட் லேப்டாப் கம்ப்யூட்டர் என்று பதின்ம வயது பையன்கள் முதல் இளைஞர்கள் பெருசுகள் வரை எல்லோரிடமும் சகஜமாக புழங்கும் அனைத்து எலக்ட்ரானிக் உபகரணத்திலும் சீரழிகிறது.
கூகிள் தமிழ்த் தேடல்களில் நம்முடைய அரிச்சுவடி படிக்கும் காலத்தில் முதன்முதலில் எழுதிப்பழகிய உயிர் எழுத்து அ அடிப்பதற்காக அடித்தவுடன் வருவதை கீழே உள்ள படத்தில் காணலாம்..... இணையத்தில் எவ்வளவோ நற்காரியங்களும் நல்ல பல விஷயங்களும் பகிரப்படும் இவ்வேளையில் இன்டர்நெட்டில் வாத்ஸ்யாயனரின் பாடத்தின் நிலை என்ன அதைப்படிக்கும் ஆண் பென் விகிதாசாரம் என்ன எவ்வளவு நேரம் பார்க்கிறார்கள் எங்கே பார்க்கிறார்கள் என்பது பற்றிய முழுத் தகவல்கள் அடங்கிய ஒரு விவரப்படம் கீழே.. அதெல்லாம் சரி இதனால் ஊருக்கு என்ன பயன் என்று நாலு பேர் கேட்பது என் காதில் விழுகிறது.
இதில் சிலர் ஓடி ஓடி ஓடாய் தேய்ந்து தினமும் ஒன்பது மணிவரை உழைத்திருக்கலாம் சிலர் வெட்டியாய் பல் குத்தி சீட் தேய்த்து அதிகாரிக்கு முதுகு சொரிந்து மற்றவர் மேல் ஏறி அமர்ந்து தனது பர்ஸை நிரப்பியிருக்கலாம்.
சிலர் பார்க் ஷெரட்டனில் பார்ட்டி கொடுக்கும் அளவிற்கு மகிழ்ந்திருக்கலாம் சிலர் மவனே இரு உன்ன வச்சுக்கறேன்.. என்று கொதித்து போய் தக்க சமயத்தில் தவிக்கவிட உள்ளுக்குள் கருவிக்கொண்டிருக்கலாம் மற்ற சிலர் தற்போது வேலை செய்யும் நிறுவனத்திற்கு டாட்டா பை பை காண்பித்திருக்கலாம்.
அல் கோர் அமெரிக்க துணை ஜனாதிபதியாக இருந்தபோது அவர்க்கு பேச்சு தயாரித்துக் கொடுத்த டான் பிங்க் என்ற கனவான் நம்மை ஊக்கப்படுத்தும் காரணிகளைப் பற்றி சப்பளாக்கட்டை இல்லாமல் உபன்யாசிக்க பின்னே மார்க்கர் பேனா கொண்டு வரைந்து தள்ளியிருக்கிறார்கள்.
பணியில் நம்மை உற்சாகப்படுத்தும் ஊக்கப்படுத்தும் காரணிகள் பற்றி லண்டன் மற்றும் இந்தியாவில் இங்கிலாந்தின் .. நடத்திய ஒரு ஆய்வில் கிடைத்த சில முக்கிய தகவல்களை இந்த பதிவில் இணைத்திருக்கும் வீடியோவில் அவர் பகிர்ந்துகொள்கிறார்.
ஒரே இடத்தில் உட்கார்ந்து கொண்டு ஒரு மக் டீயை மேசையின் மேல் வைத்துக் கொண்டு மானிடர் பார்த்துக்கொண்டு பொட்டி தட்டுபவர் மென்பொருள் தயாரிப்பவர் மற்றும் அலுங்காமல் குலுங்காமல் அடித்தது போல உட்கார்ந்து அறிவுசார் தொழில் புரிவோருக்கு பணப்பையின் கனத்தை மட்டுமே அதிகரிக்க அதிகரிக்க வேலை செய்வது மற்றும் உற்பத்தித்திறன் ஆகியவை குறைகிறது என்று கண்டுபிடித்திருக்கிறார்கள்.
டிஸ்கி எந்த உழைப்பாளிக்காவது எந்த நிர்வாகமாவது இந்த முறை அள்ளிக்கொடுக்காவிட்டலும் கிஞ்சித்தும் ஒரு கிள்ளு கிள்ளியாவது அவர்களது கஜானாவிலிருந்து உங்களை அல்ல ஏதும் தராமல் இருந்தால் கிடைக்காமல் இருந்தால் இந்த வீடியோ வெறுப்பேற்றியிருந்தால் தயவு செய்து மன்னிக்கவும்.
என்னிக்கு வேணும் அப்படின்னு கேட்டுட்டு எந்த நாளுக்கு கேட்கறோமோ அன்னிக்கி கிடைக்கறது கஷ்டம் ஆனா பார்க்கலாம் அப்படின்னு ஒரு ஸ்டாண்டர்ட் டயலாக் விடும் போது ஒரு பாணம் ஒரு மனைவி ஒரு சொல் அப்படின்னு வாழ்க்கைல இருக்கணும்னு எ.கா இருந்துட்டுப்போன த்ரேதா யுக ராமன் பத்து தலை ராவணனுக்கு மேலோக டிக்கெட் கொடுத்தவண்டதான் சினிமா டிக்கெட் கேட்கணும் போலருக்கு.
எஃப்.எம் ரேடியோக்கல்ல பாடல்களுக்கு நடுவில் விக்ரம் ஏலே ராவணன்லே.... என்று அடித்தொண்டையில் கமறி பேசும்போது ஏலே கிடைக்கலலே.... என்று சொல்லி பார்த்துக்கொள்கிறேன்.
என் கிட்ட ஹை ஸ்பீட் இன்டெர்நெட் இருக்கு சிரிக்கிற காந்தி படம் போட்ட தாள் இருக்கு சத்யத்ல போய் பார்க்கறத்துக்கு ஒரு நாலு கால் வண்டி இருக்கு நாக்கை தொங்க போட்டு நாலு மணி நேரம் ஸ்க்ரீன் நோக்க கொள்ளை ஆசை இருக்கு.
நான் பெரிய எழுத்தாளன் இல்லை ஆகையால் யாரும் ஒசியில் டிக்கெட் ஏற்பாடு செய்யவேண்டாம் என்று வலது கை ஆள் காட்டி விரலை நீட்டி முன்னும் பின்னும் ஆட்டி கேட்டுக்கொள்கிறேன்.
சுகாசினி வசனம் சிவன் கேமரா பிரம்மாவும் பெருமாளும் தயாரிப்பு அப்புடி இப்புடின்னு பதிவுலக ஜாம்பவான்களின் பட விமர்சனங்களை படித்து பார்க்கிறபோது படம் பப்படமோ என்று எண்ணத் தோன்றுகிறது.
இன்னும் ரெண்டு நாள் போனா சத்யம் தியேட்டர்லேர்ந்து ஆந்த்ரா பக்கத்துல இருக்கிற பட்டாபிராம் வரை வீட்டுக்கு வந்து கதவை தட்டி டிக்கெட் கொடுப்பாங்க போலிருக்கு.
இதுல என்ன உண்மை ரிப்போர்ட்ன்னு கேட்டா நான் இன்னும் படம் பார்க்கவில்லை பார்த்த பின்பு என்னுடைய கலை விமர்சனம் பதிவேற்றம் செய்யப்படும்.
ஹாங்காங்கில் உள்ள காரோட்டிகள் இந்தியா போல சாலையின் இடது புறம் பயணிப்பார்கள் சைனாவின் சப்பை மூக்கு சாரதிகள் வலது புறம் ஓட்டுவார்கள்.
ஹாங்காங் மக்களும் சீனர்களும் புறம் மாறாமல் இங்குமங்கும் செல்வதற்கு ஏதுவாக பேர்ல் நதியின் மீது கட்டுவதற்கு ஒரு நெக்லஸ் போன்ற பாலத்தை என்.எல் ஆர்கிடெக்ட்ஸ் என்ற டச்சு கம்பனி வடிவமைத்துள்ளார்கள்.
மூக்கப் பொத்திக்கிட்டுதான் பாலம் கட்டிய பரமாத்மாவே வருக வருக அப்படின்னு பாலம் தொறந்துவைக்க அந்த நாட்டு அமைச்சரை ஆளுயர கட் அவுட் வச்சு கூப்பிடுவாங்களோ.
இலவச வெண்டிங் மெஷின் காபி கிறுக்கும் நோட்டு கவர் ஸ்டேப்ளர் பேனா பென்சில் பிரிண்ட்அவுட் மற்றும் இன்னபிறவைகளுக்காக வீட்டுல இருக்கிற நம்மளோட மொக்கையான ஸ்டோர் ரூம் மாதிரி இருக்கிற அறையைவிட ஆபிசில் குப்பை கொட்டும் ஏ.சி போட்ட இடம் தேவலாம்ன்னு ஐயோ எனக்கு நிறைய வேலை இருக்கு நாம அப்புறம் பேசலாமா?
அப்படின்னு அறுவைத் திலகங்களிடம் இருந்து தப்பிப்பதற்கு புதுசா யாராவது உள்ளாடையாக ஒரு பூப்போட்ட ஜட்டி வாங்கி போட்டுக்கிட்டு வந்தாலும் ட்ரீட் கேட்டு வாங்கி ஓசில சாப்பிடறத்துகாக ஃப்ரீயா இருக்கிற ரோட்டை வண்டி ஓட்டத் தெரியாம எடுத்துட்டு வந்து மாப்பிள்ளை அழைப்பு கார் மாதிரி ஓட்டி ட்ராபிக் ஜாம் பண்றதுக்கு ஆபிஸ் விட்டதும் சட்டுபுட்டுன்னு நேரா வீட்டுக்கு போகாம பொண்டாட்டியிடம் அடி வாங்க பயந்து நடு ரோடில் நாற்பதுக்கும் கீழே காரை நடைவண்டியாக்கி ஓட்டி வீட்டுக்கு சீக்கிரம் போய் மனைவி மக்களை பார்க்க ஆசைப்படும் புள்ளகுட்டிகாரங்களையும் நடு ரோட்டில் நிற்க வைக்க காலை ஆறு மணி உத்தராயணக் கதிரவனின் முன் சேர்ந்தார்ப்போல் இரண்டு நிமிடம் நின்றால் ஆங்காங்கே இழையோடும் பச்சை நரம்புகளுக்கிடையில் செங்குருதி தெரியும் நல்ல சிகப்பு நிறம் பருவக்காற்று தொட்டு இழுத்து போகும் நல்ல மலர்க்கொடி போன்ற தேசலான சரீரம் அடுத்தவரை வம்புக்கிழுக்கும்துளைக்கும் துரு துரு கண்கள் அந்த துரு துருக்கள் எடுப்பாக தெரிய காலை மாலை இருவேளையும் ஒரு கையில் கண்ணாடி பிடித்து கண்ணோரங்களில் இட்டுக்கொள்ளும் ஐடெக்ஸ் கண் மை மீன்கள் அனவரதமும் வெட்டிவேர் கலந்த தேங்காய் எண்ணெய் தடவி திருவிளையாடல் நக்கீரன் கூற்றை தவிடுபொடியாக்கும் படிய வாரி பின்னிய கூந்தல் எப்போதும் முகத்தாமரை அணிந்திருக்கும் பல் தெரியாப் புன்னகை கேள்விக்குறி காதுகளில் குடை ராட்டினம் ஆடும் ஜிமிக்கிகள் அரக்கு சட்டை மஞ்சள் பாவாடை சட்டைக்கு மேல் ஆடும் அன்னப்பறவை போட்ட தங்கச்செயின் கழுத்து மற்றும் முக பிரதேசங்களில் வாசனைக்கு நறுமணமாய் க்யூட்டிகூரா பிறந்த குழந்தைகள் போடும் வெள்ளி அரணாக்கயிற்றை உருவி இரண்டு முத்து வைத்தார்ப்போல் இருக்கும் கொலுசுகள் சராசரி இந்திய பெண்டிர் சமயலறையில் எக்கி எடுக்கும் பொருட்களை நின்று கொண்டே எட்டும் உயரம் கொண்டவளின் பெயர் சுபா.
மேற்கண்ட பாரா வர்ணித்த நாலாம் வீட்டு பாரதி மீசை வாத்தியார் மகள் சுபாவின் அத்தனை பௌதீக விஷயங்களும் தனக்குள் ஏற்ப்படுத்திய ரசாயன மாற்றங்களினாலும் இங்கொன்றும் அங்கொன்றுமாக மூக்குக்கு கீழே எட்டிப்பார்த்த அந்த அரும்பு மீசையும் கார்த்திக்கை எப்போது வீட்டு வாசலில் வந்து நின்றாலும் படிக்கட்டுகளில் உட்கார்ந்தாலும் சைக்கிள் மிதித்து வெளியில் சென்றாலும் சக நண்பர்களுடன் வீதியில் நின்று பேசும்பொழுதும் வாயோடுவாய் இங்க்லீஷ் முத்தம் கொடுக்கும் காதலர்கள் போல தலையை அவள் வீட்டு பக்கமே சாய வைத்து குறும்பு பார்வை பார்க்க வைத்தது.
தலை திருப்பமுடியாத தருணங்களில் மனதோடு கண்கள் இரண்டும் அவள் இருப்பிடம் தேடி ஒருமுறை அவள் வீட்டு ஆளில்லா புழதி படிந்த திண்ணை வரை அலைபாய்ந்துவிட்டு மீண்டு வரும்.
யூனிபார்ம் அணியாத கூர்க்கா போல கார்த்திக் தன் தெருவை குறுக்கும் நெடுக்குமாக பலமுறை பலபேரோடு பலதருணங்களில் சைக்கிளில் தோளோடு தோள் கை போட்டுக்கொண்டு கிரிக்கெட் மட்டையை ஆஞ்சநேயர் கதை போல தூக்கிக்கொண்டு சப்தமாக டேய்... பாபு... நில்றா... நானும் வரேன்... என்று கூவிக்கொண்டு இப்படியாக குட்டி போட்ட புஸ்ஸி போல அவள் கண்பட பலமுறை உலாத்தினான்.
போன புதன் கிழமை காலையில் நடந்து முடிந்த உலாத்தலில் நீலக் கலர் மரச்சட்டம் அடித்த அவள்வீட்டு வெளிக் கதவில் தொங்கிய வெண்கல நவ்தால் பூட்டால் கார்த்திக்குக்கு மதிய உணவு உள்ளே செல்ல மறுத்தது.
யாருமே ஒன்னும் சொல்லலியே என்று நவ்தால் பூட்டை பார்த்து கேட்டு விட்டு பாபுவிடம் விசாரிக்கலாம் என்று அவன் வீட்டில் கேட்டால் அவனும் இல்லை.
பாபு பாட்டி குளிர் கால நடுநடுங்கும் குரலில் தட்டு தடுமாறி பேசியதில் கார்த்திக்கின் காதுகளில் விழுந்ததில் காலாண்டு விடுமுறைக்காக நான்கு நாட்கள் அவர்களுடைய கிராமத்துக்கு சென்றிருப்பதாகவும் கூடவே பாபுவும் கம்பெனியாக போயிருப்பதும் தெரியவந்தது.
சைக்கிளை நன்கு குளிப்பாட்டி நடுவீட்டில் வைத்து ஈர்க்குச்சியை தூரிகையாய் கொண்டு சந்தனத்தால் முன் பின் மட்கார்டுகளில் ம.செ வின் திறமை காண்பித்து அதை துளைத்து அம்பு விட்டு தென்படும் இடங்களிலெல்லாம் குங்குமம் இட்டு ஒரு இரண்டு முழம் மல்லிப்பூவை மாலை போல் ஹான்ட்டில் பாரில் சுற்றி அம்மன் கோயில் திருவிழாக்களில் இரவு முழுவதும் சைக்கிள் சுற்றும் வித்தைக்காரன் போல தெருவை சுற்றி சுற்றி வந்தான்.
பத்தாம் நம்பர் பஸ்ஸில் தெருமுக்கில் பகட்டான பட்டுப் பாவாடையில் அவள் வந்திறங்கியபோது மனசு அவனை விட்டு அந்த ப.பாவாடை பாப்பா பின் போனது.
இதற்குமேல் பொறுமையாக இருந்தால் காத்திருந்தவன் காதலியை நேற்று வந்தவன் தள்ளிட்டு போன கதியாகிவிடுமாகையால் எப்படியாது தனது லப்டப் அதிகரித்த காரணத்தை சுபாவிடம் சொல்லி அனுப்ப வேண்டும் என்று எண்ணி புறாஅன்னம் இல்லாத ஊரில் காக்கை காதல் தூது போகும் என்ற லாஜிக்கில் ஒரு நாள் அந்தரங்கமாக பாபுவிடம் நேரடியாக தன்னுடைய சுபாவை சுபா கார்த்திக் ஆக்கும் எண்ணத்தை பளிச் என்று தெரிவித்தான்.
அதற்க்கு தன்னாலான உதவிகளை நிச்சயம் செய்வேன் என்று அறிக்கை வெளியிட்டு பேசும் மத்திய மந்திரி போல பேசி நேசக்கரம் நீட்டிய பாபுவிடம் சுபாவின் காதலிக்கும் எண்ணத்தை அறிந்துகொள்வதர்க்காக சுபா தன்னை அதாவது கார்த்திக்கை காதலிப்பதாக இருந்தால் மாலை சரியாக ஆறு மணி அளவில் வீட்டு வாசலில் வந்து நின்றால் தன்னை காதலிப்பதாக எடுத்துக்கொள்வேன் என்று கார்த்திக் பாபு தூது அனுப்பினான்.
ஆதி காலத்து வெள்ளை வண்ண உட்புறம் கொண்ட வட்ட வடிவ சுவர்க்கடிகாரம் ஆறு முறை அடித்து கார்த்திக்கை வீட்டுக்கு வெளியே கொண்டு தள்ளியது.
மிகவும் ஆர்வத்துடன் ஆசையுடனும் தலையை ஒரு கையால் ரஜினி ஸ்டைலில் கோதிக்கொண்டு அதே இரண்டாவது பாரா இ.முத்தம் பாணியில் ஸ்லோமோஷனில் தலையை திரும்பி பார்த்ததும் சங்கடத்தில் அதிர்ந்துபோனான் கார்த்திக்.
இவ்வளவும் செய்த கபடவேடதாரி பாபு கார்த்திக்கை பார்த்து ஒருக்கால் அவுங்க அம்மா உன்னை லவ் பண்றாங்களோ என்று கிண்டலடிக்க சைக்கிளை கால்களால் தள்ளி ஓடிப் போய் அமர்ந்து பறந்தான் கார்த்திக்.
இரவு எட்டு மணி வாக்கில் கார்த்திக் வீடு திரும்பியபோது மீசை மீ.சம்சாரம் போன்றோர் பஞ்சாயத்தில் ஈடுபட்டுக்கொண்டிருந்தனர்.
இனிமேல் அந்தப் பக்கம் கார்த்திக் தலைவைத்து படுக்கக் கூடாது என்று நாட்டாமையாகிய மீசை தீர்ப்பளித்து பஞ்சாயத்தை முடித்துக்கொண்டார்.
நீண்ட நாட்களுக்கு தினம் தினம் அந்த ஆறு மணிக் காட்சி கார்த்திக்கின் கனவுகளில் வந்து முதலில் தொந்தரவு செய்தது பின்பு சிரிப்பை தந்தது ஒரு ஜோக் போல.
கை கால் முன்னும் பின்னும் சுற்றத் தெரிந்த வயது முதலே வளைந்து நெளிந்த மூன்று கருவக் குச்சி இரண்டு ருபாய் பச்சைக் கலர் ரப்பர் பந்து ஒரு பாதியை கைப்பிடியாக செதுக்கிய மரப்பலகை கிட்டத்தட்ட கசாப்புக்கடை கத்தி போல போன்ற முக்கிய உபகரணங்கள் மற்றும் மட்டை பிடிக்க பேட்ஸ்மேன் ஒருவன் பந்து வீச பௌலர் ஒருவன் பின்னால் பாதுகாக்க கீப்பர் ஒருவன் இருந்தால் போதும் கூட்ட நெரிசல் இருக்கும் ரோட்டோரம் வயசான வேப்பமர அடிவாரம் வாசல் திண்ணை பெரியதாக உள்ள வீடு அரைகுறை ஆங்கில வழி கல்விப் பள்ளியின் அரை கிரௌண்ட் விளையாட்டு மைதானம் ஆற்றங்கரை செல்லும் ஒத்தயடிப் பாதை சிவன் கோவில் நந்தவனம் பூ பூக்காத என்று எங்கு வேண்டுமானாலும் கிரிக்கெட் விளையாடலாம்.
ஆனால் ஹாக்கி புஃட்பால் போன்ற பிற திறந்த வெளி விளையாட்டுகளுக்கு ஏதாவது ஒரு வறண்ட குட்டையாவது வேண்டும் பந்தை உதைக்க மற்றும் இழுத்துச் செல்ல.
ரொனால்டோ டென்னிஸ் கிங் ரோஜர் பெஃடரர் போன்றோர் தோன்றி சிறப்பித்திருக்கும் இந்த மூன்று நிமிட விளம்பர படத்தில் கடைசி சில நொடிகளில் உஃப் என்று ஒரு பெருமூச்சு விட்டு சிலை திறப்பு விழா நடத்துவது மிகவும் அருமை.
வணிக மையங்கள் தங்களது பெயர்ப்பலகையில் செம்மொழியாம் தமிழ்மொழிக்கு அரியாசனம் தராவிட்டாலும் தம்மாத்தூண்டு இடமாவது கட்டாயம் கொடுக்கவேண்டும் என்று சென்னை மாநகராட்சி சமீபத்தில் பிறப்பித்த அதிரடி உத்தரவினால் விளைந்த சில நற்றமிழ் பெயர்கள் சில என் கண்ணில் தென்பட்டன.
இந்த மாதம் இருபதாம் தேதிக்குள் இத்தமிழ்ப் பெயர் சூட்டும் வைபவைத்தை நடத்தாதவர்களின் கடைகள் சென்னையிலிருந்து முற்றிலுமாக அகற்றி அந்த இடம் சுத்தப்படுத்தப்படும் என்று மாநகராட்சி மேயர் தெரிவித்துள்ளார்.
என் கண்களுக்கு சிக்கிய சென்னை செந்தமிழ்ப் பெயர்ப் பலகைகள் சில கீழே உள்ள மேஜையில் சாரி... நானும் பின் வரும் ன்னு சொல்றதுக்கு பதிலா மேஜைன்னு தமிழிட்டேன்.... சுனில் மிட்டலின் நிறுவனம் தமிழில் பெயர் வைத்தால் எப்படி இருக்கும் என்று ஒரு அட்டகாசமான கற்பனை செய்து கீழ்கண்ட படத்தை போஃட்டோஷாப்பிய .. வலைத்தள வடிவமைப்பு அன்பருக்கு வாழ்த்துக்கள்.
தமிழ்ப் பெயர் வைக்கும் வைக்க தூண்டிய தமிழ் கூறும் நல்லுலகிற்கு நன்றி கடைசி வார்த்தை நன்றியை நாம் ஊர்த் திருவிழாக்களிலும் அனைத்து பண்டிகை காலங்களிலும் தவறாமல் பார்க்கும் சன் விஜய் போன்ற தொலைக்காட்சிகளிலும் இடம்பெறும் பட்டிமன்றங்களில் தனது கட்சி வாதத்தை எடுத்துரைத்த பிறகு முடிவாக சொல்லும் நன்றி போல மூன்று தடவை படிக்கவும்.
ரெண்டு காரோட குரோட்டன்ஸ் வைலெட்சிகப்பு மஞ்சள் என்று பல வண்ண வண்ண பூக்கள் பூக்கும் ஒரு குட்டி பார்க்கோட ஐந்தாறு சுமோ ஃபைட்டர்கள் தோள் மேல் கைபோட்டு சேர்ந்து போற அளவுக்கு நிலைவாசல் வச்சு ரோஜா நகர்ல சினிமாக்களில் நடிக்கும் கொங்கு நாடு பங்களா மாதிரி ஒரு வீடாம்.
ஆட்டுக்கு இலை பறிக்கும் அலக்கு மாதிரி நெட்டையாக அரிசி மூட்டைக்கு குட்டை பாவாடை கட்டிய மாதிரி எப்போதும் தலையை சொரிந்து நகக்கண்ணில் ஈறு பார்க்கும் ட்யூஷன் பயிலும் மாணவிகளுக்கிடையில் வெள்ளிக்கிழமைகளில் தலை முழுகி சாம்பிராணி மணக்கும் முடியை நுனியில் கட்டி உலராத முடியின் ஈரம் பாவாடையின் பின்னால் சில உலக நாடுகள் போல மேப் வரைந்து நனைக்க நெற்றியில் போன பாரா முடிவில் இருக்கும் முற்றுப்புள்ளிக்கு சற்று பெரியதான அரக்கு நிற சாந்து பொட்டுக்கு மேலே மெலிதான சந்தனக் கீற்றோடு வருபவளை பார்த்தாலே இதயம் சைலென்ஸர் கழன்ற சென்னை ஆட்டோ போல உள்ளே அலற ஆரம்பித்துவிடும்.
அம்மாவுக்கு கருநீலம் அணிந்த கமாண்டோ படை போல குறைந்தது ஐந்து பேர் முழு சாலையையும் தர்ணா பண்ணிக்கொண்டு பழைய பஸ் ஸ்டாண்ட் கான்வென்ட் ரோடு பிள்ளையார் கோயில் தெரு மூணாம் தெரு புதுத் தெருக்களை சைக்கிளால் புனிதப்படுத்திக்கொண்டு வந்துசேரும் அவளுக்கு பாதுகாப்பாக அவர்களுக்குள் பேசியபடியே அவள் பின்னால் ரோந்து வருவார்கள்.
பரீட்சை சமய இரவு நேர வகுப்புகளின் போது தெரு முனை வரை சென்று பாதுகாப்பாக வீடு அடைந்ததை உறுதிப் படித்திக்கொண்டு விட்டுதான் தத்தம் வீடு திரும்புவார்கள்.
தந்தால் அந்த சார் அது லைக்..... இஃப் யூ ஆட் டூ பிளஸ்.... என்ற தமிங்க்லிஷ் அழகு தராவிட்டால் இருமருங்கும் உருண்டு புரண்டு தவித்து பதிலுக்கு கேள்வி எழுப்பும் அந்த கோலிகுண்டு கண்ணின் மொழி அழகு.
உங்க நோட்டை தரீங்களா நா கொஞ்சம் காப்பி பண்ணிட்டு தரேன் ப்ளீஸ்... என்று ஒரு நாள் கேட்டபோது பக்கத்தில் ஆயிரம் பேர் நின்று ஆர்க்கெஸ்ட்ரா வாசித்தது போல் இருந்தது கார்த்திக்கு.
அவ என்னடா பெரிய ஆளா முன்னாடி ரெண்டு சிங்கப்பல்லு நீட்டிகிட்டு இருக்கு என்று சக ட்யூஷன் மாணவன் மூன்றாம் தெரு முரளி கேட்டவுடன் அவன் பல்லை தட்டி கையில் கொடுக்கும் கோபம் வந்தாலும் அவள் கண்ணெதிரே இருந்ததால் முரளி தப்பித்தான்.
கோபத்தை அடக்கிக்கொண்டு அவள் தெத்துப் பல்லுக்கு என் சொத்தையே எழுதி வைக்கலாண்டா என்று வாயிலிருந்து ஜொள் ஒழுக உதார் விட்டான்.
ஒரு செவ்வகத்தின் பரப்பளவு பார்முலா கூட சட்டென்று சொல்லத் தெரியாதவன் அவள் சிரிக்கும் போதெல்லாம் அந்த பல்லின் அழகை ரசித்து அதன் நீளம் உயரம் அகலம் ஆகியவற்றை தூக்கத்தில் எழுப்பி கேட்டாலும் சொல்லுமளவுக்கு கணிதத்தில் முன்னேறிவிட்டான்.
அந்த இரண்டு வருட சிறப்பு வகுப்புகள் முடிந்தபின் ஊர்மிளா வீட்டு ரோடை முன்னும் பின்னும் சைக்கிளில் சென்று அரசாங்க சர்வேயர் போல அளந்தான்.
ஒரு நன்னாளில் அவளுக்கு திருச்சியில் அம்மன் பெயர் கொண்ட ஒரு பொறியியல் கல்லூரியில் இன்ஜினியரிங் சீட் கிடைத்து ப்ரொஃபசர் திருச்சியோடு ஜாகை மாற்றுவதாக கேள்விப்பட்டான்.
பதில் படுவதற்காக மறுநாள் போன போது அந்த வீட்டில் ஆள் நடமாட்டமே இல்லாமல் வாசல் செக்யூரிட்டி யாரோ ஒரு கொண்டை போட்ட பெண்ணிடம் சிரித்துப் பேசிக்கொண்டிருந்தான்.
அப்புறம் கார்த்திக் எங்கேயோ ஏதோ ஒரு கிராமத்தின் வயல்வெளியில் அரை கி.மீ நடந்த சென்று படிக்கும் ஒரு கலைக் கல்லூரியில் இளங்கலை அறிவியல் படிப்புக்கு சேர்ந்தான்.
நான்கு வருடம் கழித்து ஆட்டோகிராப் சேரன் போல ஊருக்கு வந்து விசாரித்ததில் ப்ரொஃபசர் தலையில் கல்லைத் அடிப்பாவி தலையில கல்லை தூக்கி போட்டுட்டியேடி என்று காதல் சம்பவம் கேட்டு கதறும் பெற்றோர் வசனத்தில் வரும் அந்தக் கல் தூக்கி போட்டுவிட்டு தன்னோடு படித்த ஒரு அழகாக இருக்கும் நுனி கிளையில் உட்கார்ந்து அடிக்கிளையை வெட்டும் ஒருவனுடன் என்று தெரியவந்தது.
ஒருதலைக் காதலன் கார்த்திக் இந்த செய்தியறிந்து அந்த அடிமுட்டாளுடன் தன்னை ஒப்பிட்டு தற்காலிகமாக சிறிது நாள் ஒரு வாடகை வீட்டில் அவளுடன் கற்பனையில் குழந்தை குட்டிகளுக்கு கிலு கிலுப்பை காட்டி ஆட்டி குடும்பம் நடத்தினான்.
ஒரு பொம்பளை லேசா கடிச்சு கடிச்சு சாப்பிடறா ரெண்டாவது பொம்பளை நாக்கை வெளியே நீட்டி பூனை தட்டுல பாலை குடிக்கிற மாதிரி சாப்பிடறா மூனாவது பொம்பளை பெரிய வாழப்பழத்தை தோலை உறிச்சி சாப்பிடற மாதிரி சாப்பிடறா.
இங்க பாருப்பா கௌஷிக்... நீ நரசுக்கு தெரியும்னு தான் இந்த ரேட்டு.. முடியாதுன்னா விடுப்பா.. கவர்ன்மென்ட்டுல கூட ஏக கெடுபிடியா இருக்கு.. இதுக்கு தண்டனை என்ன தெரியுமா?
பழைய பாட்டரி இருபதாம் நூற்றாண்டு கம்ப்யூட்டர் மானிடர் இத்துப்போன டி.வி எலெக்ட்ரானிக் ஐட்டங்கள் எல்லாத்தையும் ரீசைக்கிள் பண்ற இடம்.
போன வாரம் ப்ரௌனி வீட்டுல கூட ஏதோ பழைய படத்துல அந்த காலத்துல போட்டுகிற வெள்ளை வேஷ்டி சட்டை போட்டுக்கிட்டு ஒரு வயசான ஆளு அந்த மாதிரி ஒரு பெரிய கல்லை எடுத்து அந்தண்டை போட்டுட்டு ஒரு சிரி சிரிச்சுட்டு போனார்.
படம் பேரு சரியா தெரியலை ஏதோ மல்லு வேட்டி கட்டி இருக்கு.. அதுல மஞ்ச வந்து ஒட்டிக்கிச்சு அப்பிடின்னு ஒரு பாட்டு பாடிச்சு.
போன வாரம் அந்த ஒட்டடை குச்சி நரசிம்மன் கூட நூறு மாடி பஜார் முழுவதும் பளபளக்க ராஜநடை போட்டு கைகோர்த்து கூட்டிட்டு போனபோது பாதிபேர் இரை விழுங்க வாய்திறக்கும் முதலை மாதிரியும் உள்நாக்கு தெரியும்படியும் ஆ காட்டி கண்ணால் பார்த்ததை நெஞ்சுக்குள் விழுங்கினார்கள்.
இப்படி தன்னுயிரை மாய்த்துக்கொள்ள ஏதுவாக மக்களுக்காக ஊருக்கு ஒன்றாக அரசு அமைத்திருக்கும் விஷ வாயு கொட்டகை க்கு ஒரு நன்றி.
ஸிந்தெடிக் ரோடில் டிராஃபிக் அதிகமாக இருந்ததால் தன்னுடைய எரிவாயு இருசக்கர வாகனத்தில் அழுத்தி லேன்ட் ஆகும் விமானத்தில் அடிபடாமல் ஒரு கட் கொடுத்து லோ பிளையிங்கில் ஆகாய மார்கமாக சிடிசன் கார்டை பிளாக் மார்க்கெட்டில் விற்க பறந்தான் கௌஷிக்.
கௌஷிக் போன்றோர் ஒரு உயிரோட்டமுள்ள பெண் கழுத்தில் இருக்கும் காதல் நரம்பில் ஏவப்படும் அவர்கள் பற்றிய தகவல் அடங்கிய ஊசியால் உயிர்க்காதல் தமக்கு வாய்க்கப்பெற்றார்கள்.
ஆறு மணிக்கு செல்லம் எழுந்திரு....எழுந்திரு ..... ஸ்கூலுக்கு லேட் ஆயிடிச்சு என்று கொக்கரக்கோ கூவி அறிதுயிலெழுப்பி கோல்கேட் பிதுக்கி சிபாகாவில் இட்டு பூச்சி வரும் பயமுறித்தி ஒழுங்காக பல் விளக்கச் சொல்லி அரை பக்கெட் தண்ணீர் ஊற்றி ஆ ஜில்லா இருக்கு..நேற்று மழை உபயம் கொஞ்சம் சுடுதண்ணீர் கலந்து மீண்டும் மேலுக்கு ஊற்றி டவ் தேய்த்து மீண்டும் ஒரு முழு பக்கெட் ஊற்றி சோப்பு அலம்பி தேங்காய்ப்பு டவல் கொண்டு துவட்டி உள்ளாடைகள் உடுத்தி கொஞ்சம் கொஞ்சம் ஆவி பிசாசெல்லாம் பறந்த இட்லியை சூ... சூ... ஊதி அவசரம் அவசரமாக வாயில் திணித்து தொண்டையில் அடைத்து இருமும் போது வாயில் தண்ணீரும் சேர்ந்தே கொடுத்து ஊம் சீக்கரம் தின்னு... பஸ் வந்துடும் அதட்டி திரும்பவும் இயற்கை அழைக்கிறதா என்று கேட்டு அதற்க்கு விட்டு பஜாஜ் அல்மான்ட் ட்ராப்ஸ் தலைக்கு இட்டு வாரி இரு பின்னல் போட்டு வெள்ளை ரிப்பன் கொண்டு மடக்கி கட்டி புது யூனிபாஃர்ம் மாட்டி பெல்ட்டை ஒரு லூப்பில் மாட்டாமல் திரும்பி உருவி லூப்பில் நுழைத்து மாட்டி வலது கால் இடது கால் மாற்றாமல் சரியாக சாக்ஸ்ஸும் வெள்ளை கான்வாஸ் ஷூவும் மாட்டி தோளில் புது பேக்பாக் தொங்கவிட்டு..... .................இவர்களுக்கு கொக்கரக்கோ கூவுவதற்கு முன்னரே எழுந்திருந்து டப்பர்வேர் கட்டி பள பள வாக்ஸ் தடவிய வாஷிங்டன் ஆப்பிள் தோல் சீவி நறுக்கி ஸ்நாக்ஸ் ஆக வைத்து தண்ணீர் போத்தல்கள் நிரப்பி..... மேற்கண்ட பாராக்கள் சமாச்சாரங்களை என்னுடைய இடதுபாகம் இருமுறை ரிபீட் எனக்கு ரெண்டு பசங்க.. செய்தபோது நானும் ஒரு கை கொடுத்து எல்லாம் செய்து பஸ் ஸ்டாப் சென்று வராத பஸ்சிற்கு இருபது நிமிடங்கள் காத்திருந்து பஸ் டிரைவருக்கு போன் அடித்து நாங்க அங்க வந்துட்டு போய்ட்டமே சார் கேட்டு அடித்து பிடித்துக் கொண்டு காரில் ஏற்றி ஐந்து கிலோமீட்டரில் பஸ்ஸை பிடித்து என்னப்பா ஹரி?
கேட்டு அவர் நின்னு பார்த்தேன் சார் என்று சூடம் அணைக்காமல் சொல்லி குலுக்கல் முறையில் ஹமாம் வீடு பரிசாக கிடைத்த வெற்றியுடன் பஸ் ஏற்றி விட்டுவிட்டு வீடு வந்து சேர்ந்தபோது பக்கத்து வீட்டு மாமா பசங்களுக்கு ஸ்கூல் தொறந்தாச்சு போலருக்கு.. என்று வழக்கமான சிரிப்போடு கேட்டார்.
நெட்டுல பின்பக்கம் பார்த்த எனக்கே பயங்கரமா இருந்தா நேர்ல முன்பக்கம் பார்த்த அந்தப் பச்சப்புள்ளைக்கு எப்படி இருக்கும்... தரிசனத்தோட அதிர்ச்சியில அந்தப் பையனோட ரியாக்ஷனைப் பாருங்க... பாவம்.. இதுக்குமேல எனக்கு ஒன்னும் எழுத வரல.... இன்று உலக சுற்றுப்புற சூழல் நாள்.
நவீன சினிமா படங்களுக்கு தலைப்புக்கு கீழ் பஞ்ச் வாக்கியம் வைப்பது போல இந்த வருட சுற்றுப்புற சூழல் நாளுக்கு ஒரு பஞ்ச்சான கருப்பொருள் பல உயிரினம் ஒரே கோள் ஒரே எதிர்காலம் என்பது.
யு.என் செக்ரெட்டரி ஜெனரல் பான்கிமூன் விடுத்துள்ள உலக சுற்றுப்புற நாள் செய்தியில் பாம்பு தவளை பல்லியிலிருந்து கொரில்லா வரை பெரிய தாவரங்களிலிருந்து சிறிய பூச்சிகள் வரை பல்லாயிரக்கணக்கான உயிரினங்கள் ஆபத்தில் உள்ளன என்று தெரிவித்திருக்கிறார்.
சுற்றுச் சூழல் மாசுபடுதலால் நிறைய உயிரினங்கள் வேரோடு அழிந்து வருகின்றன நமது தேசிய விலங்கான புலியை காப்பதற்கு சிங்கம் சூரியா கூட டி.வி சானல்களில் வந்து காப்போம் என்று உறுதிமொழி எடுத்துக்கொள்ள வற்புறுத்துகிறார்.
பின்வருவனவற்றில் சிலது பிளாஸ்டிக் கழிவு போன்ற மாசு சமாச்சாரங்கள் சிலது நம்மவர் பாடிய சொர்க்கம் என்பது நமக்குகை தக்க வைத்துக்கொள்ள நாம் தவிர்க்கவேண்டியவை.
தொலைபேசி ஜங்க்சன் பாக்ஸ் பின்னால் ஈ.பி டிரான்ஸ்பார்மர் கீழ் ஆளில்லா ரோட்டோரம் விளக்கில்லா தெருமுனைகள் போன்ற இடங்களில் அற்ப சங்கைக்கு ஒதுங்காமல் இருப்பது மற்றும் ஓடும் ரயிலுக்கு பின்புறம் காண்பித்து தண்டவாளம் ஓரம் வெட்கப்படாமல் உட்காருதல் போன்றவற்றை தவிர்ப்பது.
நாடார் கடைக்கு சென்று இரண்டு எவரெடி பென்டார்ச் பாட்டரி வாங்கினால் கூட கருப்பு கலர் காரி பாகில் போட்டுத் தரச் சொல்லி அழும்பு பண்ணக் கூடாது.
மயிலாப்பூர் பண்ட் ஆபீஸ் காய்கறி மார்கெட்டில் எவ்வளவோ வயதான மாமாக்கள் தோளில் துணிப்பையோடு அந்த கால படங்களில் வரும் ஜர்னலிஸ்ட் மாதிரி உலவுவதை நாம் பார்க்கலாம்.
சினிமா தியேட்டர் படிக்கட்டு அனைத்து அரசு அலுவலகங்கள் படிக்கட்டு மூலைகள் நடு ரோடு பஸ் ஜன்னல்கள் போன்றவற்றில் புகையிலை சேர்ந்த பான்பராக் மற்றும் வெற்றிலைச்சாறை புளிச் புளிச் துப்பி வைக்கக்கூடாது.
இவேஸ்ட் என்ற எலக்ட்ரானிக் வேஸ்ட் சமாச்சாரமும் இப்போது அழுக்கு ஜீன்ஸ் அணிந்து இந்தியாவில் இருந்துகொண்டு அமெரிக்க நேரத்திற்கு உழைக்கிற கார்பேஜ் இன் கார்பேஜ் அவுட் துறையில் மிகப் பிரபலமான வார்த்தை.
உபயோகித்த பழைய கம்புட்டர் மற்றும் ஸி.ஆர்.டி மானிடர் பெட்டிகளை எப்படி நாம் ஆயுதபூஜையன்று ஆபிசிலிருந்து ஒழிக்கிறோம் என்பது பற்றியது.
வித்தியாசமான முறையில் அவருக்கு பிறந்த நாள் வாழ்த்து சொல்லும் விதமாக சட்டென்று நினைவுக்கு வந்த அவர் பாடிய சில பாடல்கள் மூலமாக ஒரு காதல் கதை சொல்லிப்பார்த்தேன் பச்சை வண்ண குண்டு எழுத்துக்களில்.
நிலவொன்று கண்டேன் என் ஜன்னலில் என்றாகும்படியாக காயும் கத்திரியில் குளிர் நிலவாக எதிர் வீட்டு வாசலில் படைத்தானே பிரம்ம தேவன் பதினாறு வயதுக் கோலம் நின்று தலை சாய்த்து விரித்து கைகளை கோதி இப்போது நான் பூவெடுத்து வைக்கணும் பின்னால... என்று நினைத்துக்கொண்டான் காய வைத்துக்கொண்டிருந்தாள் மஞ்சள் பாவாடை பச்சை தாவணி அணிந்த நித்யா.
மெதுவாகவும் இதமாகவும் அடித்த தென்றலை கண்டு மேடையில் ஆடிடும் மெல்லிய பூங்காற்றே நீ ஆடையில் ஆடினால் மன்மதன் விளையாட்டே என்று கற்பனை செய்துகொண்டு காமனை நிந்தித்தான் கார்த்திக்.
நித்தூ... என்ற அம்மாவின் அழைப்பிற்கு இதோ வந்துட்டேம்மா.... என்று பாடிப் பறந்த குயிலின் கடைக் கண்களில் இளமனது பலகனவு விழிகளிலே வழிகிறதே என்றுணர்ந்தான் கார்த்திக்.
கல்லூரி வாகனத்திற்காக கடைவீதியில் காத்திருக்கும் போது நம்ம கடைவீதி சும்மா கலகலக்கும் என்று கிண்டலடித்து பாடிய பாஸ்கரிடம் அவள் ஒரு பச்சைக்குழந்தை பாடும் பறவை பருவம் பதினாறு என்றான் கார்த்திக்.
பேருந்தின் இடது கைப்பக்கம் கார்த்திக்கும் வலது கைப்பக்கம் மகளிர் வரிசையில் நித்யாவும் பாடம் படிக்க கல்லூரி செல்லும்போது ஒரு ஜோடி சேர்ந்து செல்லும் பயணங்களில் என்று சரணம் பாடும் என் கண்மணி உன் காதலி இளமாங்கனியை கற்பனை செய்துகொண்டான்.
எந்தப்பெண்ணிலும் இல்லாத ஒன்று அவளிடம் இருந்ததால் ஒரு காதல் என்பது உன் நெஞ்சில் உள்ளது உன் நெஞ்சில் உள்ளது கண்ணில் வந்ததடி என்று இவன் நெஞ்சில் இருந்ததை மாலை வீட்டிற்கு பஸ் ஏறும் போது முதன் முதலாக காதல் டூயட் பாட வந்தேனே என்று சொல்லிவிட்டான்.
சின்னராசு ஜூஸ் கடையில் நின்றிருந்த பாஸ்கர் நித்யாவிடம் சிரித்தும் கையை பிடித்தும் பேசும்போதுதான் தெரிந்தது இவ்வளவு நாளாய் உன்னை நினச்சேன் பாட்டு படிச்சேன் அப்புவாக அவன் இருந்தது.